recursal/SuperWikiNEXT-32B huggingface dataset:
Kvašiorkoria sairastava lapsi
**Kvašiorkor** tai **kwashiorkor** on pienillä lapsilla esiintyvä proteiinin puutteellisesta saannista aiheutuva sairaus ja tyypillinen 9–24 kuukauden ikäisillä Afrikan kehitysmaiden lapsilla, joiden rintaruokinta on päättynyt. Sairauden nimi juontuu Länsi-Afrikan rannikon kwa-kielistä ja viittaa syrjäyttämiseen rintaruokinnasta seuraavan lapsen synnyttyä. Taudin havaitsee erityisen hyvin kuihtuneista raajoista ja turvonneesta vatsasta.*lähde?*

Kvašiorkor aiheutuu yleensä yksipuolisesta ruoasta, joka koostuu pääasiassa joistain kasvikunnan tuotteista. Sairauden tyypillisiä oireita ovat turvotus, ripuli, oksentelu, iho- ja hiusmuutokset, rasvamaksa, ödeema, kasvuhäiriö, kakeksia, anemia, hypoalbuminemia, yliärtyvyys ja psykomotorinen jälkeenjääneisyys.

Tauti on akuutti eikä aiheuta pysyvää kasvun hidastumista. Jatkuva aliravitsemus itsessään aiheuttaa vaurioita kehityksessä, kuten lyhytkasvuisuutta. Aliravitsemuksen vuoksi potilailla on alhainen infektioiden sietokyky, jolloin menehtymisen riski kasvaa, mutta jos lapsi pääsee hoitoon, paranemisennuste on hyvä.*lähde?*

Oireet
------

* lapsen kasvu on selvästi hidastunut
* turvotus
* ihomuutokset
* neurolologiset oireet, ärtyisyys
* toimintahaluttomuus
* poskien pulleus
* lihasten surkastuneisuus
* lapsi ei kykene kävelemään (pidemmän ajan kuluessa)
* kieli sileä ja suupielet rokahtuneet
* hiustenlähtö ja irtoaminen
* apatia ja ilottomuus
* ripuli

Lähteet
-------

* *Kehitysmaiden terveys ja sairaus*. ISBN 952-895-100-7.

### Viitteet

1. ↑  Rasvamaksa Terveysportti. Viitattu 30.3.2008.

Aiheesta muualla
----------------

* Kuvia tai muita tiedostoja aiheesta **Kvašiorkor** Wikimedia Commonsissa
*L’Innovationin* julkisivu 1900-luvun alussa.
**L’Innovation-tavaratalon tulipalo** 22. toukokuuta 1967 on Belgian historian tuhoisin tulipalo. Siinä kuoli 251 ihmistä ja 62 loukkaantui. Tulipalo tapahtui Brysselissä Rue Neuve -kadun varrella sijainneessa tavaratalossa, joka tuhoutui. Rakennus oli Victor Hortan suunnittelema ja peräisin vuodelta 1902. Sen paikalla on nykyisin Galeria Inno -tavaratalo.

Palon syttymissyytä ei tiedetä. Tavaratalossa oli meneillään yhdysvaltalaisten tuotteiden markkinointikampanja, ja kadulla oli pieni ryhmä mielenosoittajia, jotka vastustivat Vietnamin sotaa, mutta heidän osuudestaan tulipalon syttymiseen ei ole näyttöä.

Kuningas Baudouin I ja kuningatar Fabiola osallistuivat uhrien hautajaismessuun Sacré-Cœurin basilikassa. L’Innovationin tulipalo oli maailman tuhoisin yksittäisen rakennuksen tulipalo vuoden 1961 jälkeen, jolloin oli ollut Niteróin sirkuksen tulipalo Brasiliassa.

Lähteet
-------

1. 1 2 3 4  L’incendie des grands magasins a L’Innovation de Bruxelles du 22 mai 1967 *innovation1967.com*. Viitattu 28.5.2019. (ranskaksi)
2. ↑  Noin kolmesataa henkeä lienee jäänyt raunioihin Brysselissä.  *Helsingin Sanomat*, 24.5.1967, s. 22.
3. ↑  Em 1961, incêndio em circo causava tragédia em Niterói *O Estado de S. Paulo*.  17.12.2011. Viitattu 28.5.2019. (portugaliksi)
Ruotsalaisia lööppejä vuodelta 2007: Ingmar Bergman on kuollut.
**Lööppi** on kansankielinen nimitys julisteelle, jolla mainostetaan sanoma- tai aikakauslehden, tavallisimmin keltaisen lehdistön julkaiseman iltapäivälehden tuoreinta numeroa. Sana *lööppi* on peräisin samanmerkityksisestä ruotsin kielen sanasta *löpsedel*. Lööppi sisältää mainostettavan lehden sisältöön viittaavia otsikoita, jotka kertovat usein julkisuuden henkilöistä tai muusta sellaisesta, minkä oletetaan kiinnostavan ihmisiä. Huomiota kiinnittävien sitaattien ja kärjistysten on tarkoitus herättää lukijan mielenkiinto paljastamatta kuitenkaan liikaa uutisen sisällöstä ja saada siten hänet ostamaan kyseinen lehti.

Vaikka lööppien otsikot ovat usein kärjistettyjä ja monimerkityksisiä, niiden tekijät korostavat, että jokaisen otsikon on oltava totta sekä noudatettava lakia ja journalistin eettisiä ohjeita. Suomessa Julkisen sanan neuvosto (JSN) valvoo lehtien sisällön ohella myös lööppejä.

Yleensä kaupoissa ja kioskeissa on varattu tiloista tai näyteikkunasta jokin määräala tuoreiden lööppien esittelyyn. Puhekielessä lööpillä tarkoitetaan usein myös lehden etusivua tai raflaavia otsikoita ylipäätään.

Ruotsissa lööppejä alettiin käyttää jo 1800-luvun lopulla. Ruotsalaiset ja suomalaisetkin iltapäivälehdet tekevät erityisiä paikallisia lööppejä, jotka kohdennetaan tietylle alueelle. Suomessa ensimmäiset *Ilta-Sanomien* lööpit julkaistiin 1950-luvulla valkopohjaisina. Keltainen lööppipohja otettiin Suomessa käyttöön 1970-luvulla. *Iltalehti* aloitti lööppien käytön 1980-luvulla. Muita nykyään Suomessa tunnettuja lööpeillä mainostettavia lehtiä ovat ainakin *Helsingin Sanomat*, *Aamulehti*, *Seiska* ja eräät ilmaiseksi jaettavat kaupunkilehdet. Iltapäivälehtien lööpit ilmestyvät Suomessa kuutena päivänä viikossa kuten itse lehdetkin.

Lähteet
-------

1. 1 2  Kivioja, Pasi: Alaston lööppi: Millaiset uutiset myyvät tabloid-lehtiä – ja miksi? Lähitarkastelussa Ilta-Sanomien lööpit, etusivut ja myyntiluvut vuonna 2002, s. 54–55. Tiedotusopin pro gradu -tutkielma. Tampereen yliopisto 2004.

Kirjallisuutta
--------------

* Bagh, Peter von & Koski, Markku: *Lööppikirja*. Helsinki: Like, 2000. ISBN 951-578-823-4.
Sisäänkäynti
Sininen luola sisältä
**Grotta Azzurra** (Sininen luola) on Caprin saarella Italiassa sijaitseva luonnon muovaama luola. Luola sijaitsee meren pinnan tasolla siten, että luolan suuaukon korkeus merenpinnasta on vain 1,3 metriä. Pituutta luolalla on 54 metriä, leveyttä 30 metriä ja korkeutta 15 metriä. Nimensä luola on saanut siitä, että auringonvalo saa luolan veden näyttämään siniseltä, kun valo heijastuu suuaukosta veden läpi.

Historia
--------

Luola on tunnettu jo roomalaisten aikaan. Silloin se tunnettiin nimellä Gradola lähellä sijainneen samannimisen huvilan mukaan. Roomalaiset rakensivat luolasta nymfaionin, jonka patsaista ei nykyään ole paljon jäljellä. Luola unohtui, kunnes vuonna 1826 sen löysi uudestaan saksalainen kirjailija ja taidemaalari August Kopisch ystävänsä saksalaisen taidemaalarin Ernst Friesin kanssa. Luolasta on tullut sittemmin yksi Caprin tärkeimmistä tutustumiskohteista.

Lähteet
-------

1. 1 2  Anja Kinnunen: *Napoli & Sorrento - lomailijan opas*, s. 52. Espoo: Fenix-kustannus Oy, 2010. ISBN 978-951-862-204-1.

Aiheesta muualla
----------------

* Kuvia tai muita tiedostoja aiheesta **Grotta Azzurra** Wikimedia Commonsissa
Fierlinger vuonna 1932.
**Zdeněk Fierlinger** (11. kesäkuuta 1891 Olomouc – 2. toukokuuta 1976 Praha) oli tšekkiläinen sosiaalidemokraattinen poliitikko, joka toimi Tšekkoslovakian pääministerinä toisen maailmansodan jälkeen vuosina 1945–1946. Hän edusti Tšekkoslovakian sosiaalidemokraattisen puolueen vasemmistosiipeä ja tuki puolueensa sulauttamista kommunistiseen puolueeseen vuonna 1948.

Fierlinger työskenteli 1920-luvulta alkaen diplomaattina ja toimi Tšekkoslovakian edustajana Haagissa, Bukarestissa, Washingtonissa, Genevessä ja Wienissä sekä vuosina 1937–1945 Neuvostoliitossa. Sosiaalidemokraatteihin hän oli liittynyt vuonna 1924. Hieman ennen toisen maailmansodan päättymistä Fierlinger tuli Tšekkoslovakian pakolaishallituksen pääministeriksi ja hän jatkoi sodan päätyttyä maan hallituksen johdossa vuoden 1946 vaaleihin saakka. Vuosina 1946–1948 hän toimi sosiaalidemokraattisen puolueen puheenjohtajana ja kannatti läheisiä puoluesuhteita kommunisteihin, joista oli tullut johtava hallituspuolue.

Kommunistien kaapattua vallan helmikuussa 1948 Fierlinger tuki sosiaalidemokraattisen ja kommunistisen puolueen yhdistämistä, mikä toteutui vielä saman vuoden aikana. Hänestä tuli uuden kommunistisen puolueen keskuskomitean jäsen, missä hän jatkoi vuoteen 1966 asti. Fierlinger toimi 1948–1953 Tšekkoslovakian varapääministerinä ja 1953–1964 kansalliskokouksen puhemiehenä.

Lähteet
-------

1. 1 2  Laine, Olavi: "Zdenek Fierlinger", teoksessa Huovinen, Pentti ja Siikala, Kalervo (toim.): *Maailmanpolitiikan kasvot*, s. 50. Helsinki: Weilin & Göös, 1963.

Aiheesta muualla
----------------

* Kuvia tai muita tiedostoja aiheesta **Zdeněk Fierlinger** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Belgia
* Yhdysvallat
* Tšekki
* Alankomaat
* Puola

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Zdeněk Fierlinger
**Farimaké** on maalaiskunta Moptin alueen Youwaroun piirissä Malissa. Sen keskuskylä Gathi-Loumo sijaitsee Nigerjoen tulva-alueen länsireunalla 40 kilometriä Youwarousta luoteeseen. Kunnassa on 11 900 asukasta (vuonna 2009).

Farimakén kunnan pinta-ala on 3 148 neliökilometriä. Se rajoittuu idässä Youwaroun piirin Youwaroun ja Bembéré Taman kuntiin sekä etelässä Moptin alueen Ténenkoun, lännessä Ségoun alueen Nionon ja Timbuktun alueen Goundamin ja pohjoisessa Niafunkén piireihin. Seutu kuuluu Sahelin vyöhykkeeseen. Pinnanmuodostukseltaan se on tasankoa. Nigerjoesta lähtevä Tialga-kanava ruokkii lukuisia järviä.

Kuntaan kuuluu 22 kylää ja 15 paimentolaisryhmää. Asukkaat ovat etupäässä fulbeja ja heidän entisiä orjiaan rimaibeja, bambaroita, tuaregeja ja belloja. Vallitseva uskonto on islam.

Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, riisi ja durra. Kotieläimiä ovat naudat, lampaat, vuohet, aasit, kamelit, hevoset ja siipikarja. Lisäksi hyödynnetään metsiä sekä harjoitetaan käsityöammatteja ja kaupankäyntiä. Gathi-Loumossa pidetään viikoittaiset markkinat sekä suuret karjamarkkinat.

Gathi-Loumosta on tieyhteydet Diankéen, Youwarouhun, Léréen ja Diouraan. Vesiteitä voidaan käyttää vain kolme kuukautta vuodessa. Palveluihin kuuluu neljä alakoulua, yksi paimentolaiskoulu, koulutus- ja kehittämiskeskus (CED) ja terveysasema.

Lähteet
-------

1. ↑  Resultats provisoires RGPH 2009 (Région de Mopti) *instat.gov.ml*.  Arkistoitu 22.7.2011. Viitattu 4.10.2014. (ranskaksi)
2. 1 2 3 4 5  Plan de Securite Alimentaire: Commune Rurale de Farimake 2006–2010 *fsg.afre.msu.edu*.  Arkistoitu 6.3.2016. Viitattu 4.10.2014. (ranskaksi)
3. ↑  Mali - Cercle de Youwarou - Région de Mopti: Carte de référence *reliefweb.int*. Viitattu 4.10.2014. (ranskaksi)
Asuintaloja Mäckeritzstrassella Ringsiedlungin alueella.
**Grosssiedlung Siemensstadt** eli **Ringsiedlung** on Berliinin Siemensstadtin kaupunginosassa sijaitseva asuinalue.

Asuinalueen rakennutti Siemens-yhtiö tehdasalueensa viereen vuosina 1929–1934. Alueen suunnittelu annettiin laajalle arkkitehtiryhmälle. Alueen lopulliset suunnitelmat laativat Martin Wagner ja Hans Scharoun vuosina 1929–1932. Rakennusten suunnittelijoina toimivat Scharoun, Walter Gropius, Otto Bartning, Fred Forbat, Hugo Häring ja Paul Rudolf Henning. Heistä kaikki paitsi Forbat ja Henning kuuluivat vuonna 1926 perustettuun Der Ring -nimiseen arkkitehtiyhdistykseen, joten suunniteltu alue sai lempinimen Ringsiedlung. Ringsiedlung käsittää puistojen ympäröimiä pääosin neli- ja viisikerroksisia kerrostaloja. Alueen suunnittelussa sovellettiin monia uusia menettelytapoja. Useat taloista on suunnattu etelään, jotta asuntoihin tulisi mahdollisimman paljon auringonvaloa. Jotkin Scharounin suunnittelemista taloista sisältävät pyöristettyjä kulmia ja pyöreitä ikkunoita laivamaiseen tyyliin. Alueen pinta-ala on 19,3 hehtaaria ja siellä on 1 370 asuntoa. Asukkaita on nykyään noin 2 800. Ringsiedlung toimi varsinkin toisen maailmansodan jälkeen monien muiden asuntorakentamishankkeiden esikuvana.

Ringsiedlung julistettiin 7. heinäkuuta 2008 yhdessä eräiden muiden Suur-Berliinin asuinalueiden kanssa UNESCOn maailmanperintökohteeksi. Ne muodostavat kohteen nimeltä Berliinin modernistiset asuinalueet.

Lähteet
-------

1. 1 2 3 4  Edelgard Abenstein & Jeannine Fiedler: *Taide & Arkkitehtuuri: Berliini* (suom. Pirkko Roinila), s. 357. Tandem Verlag (h. f. ullmann) 2009. Alkuteos *Kunst & Architektur Berlin*.
2. 1 2  Large Housing estate Siemensstadt – Ringsiedlung (englanniksi) UNESCOn maailmanperintökohteet Berliinissä, Deutsche Wohnen. Viitattu 6.8.2014.
3. ↑  Großsiedlung Siemensstadt - Ringsiedlung - (Arkistoitu – Internet Archive) (saksaksi) Denkmale in Berlin. Viitattu 5.8.2014.

Aiheesta muualla
----------------

* Kuvia tai muita tiedostoja aiheesta **Grosssiedlung Siemensstadt** Wikimedia Commonsissa
**L’atleta fantasma** ("Aaveatleetti") on vuonna 1919 valmistunut italialainen mykkäelokuva. Raimondo Scottin ohjaaman seikkailuelokuvan pääosia esittävät Mario Guaita-Ausonia ja Elsa Zara.

Juoni
-----

Harry Audersen kosiskelee rikkaan Ladimoorin tytärtä Jennyä, mutta tämä on kiinnostuneempi salaperäisen aaveatleetin urotöistä. Jennyn isä päättää ostaa tyttärelleen kultaisen rintakorun, jonka kaksi antiikkikauppiasta yrittää varastaa. Aaveatleetin väliintulo estää roistojen suunnitelmat, mutta nämä kaappaavat Jennyn ja houkuttelevat ansaan myös naamioidun sankarin. Jenny onnistuu vapauttamaan aaveatleetin ja tunnistaa tämän ujoksi kosijakseen.

Näyttelijät
-----------

|  |  |  |
| --- | --- | --- |
|  Mario Guaita-Ausonia  | … |  Harry Audresen / aaveatleetti
  |
|  Elsa Zara  | … |  Jenny Ladimoor
  |
|  Gaetano Rossi  | … |  
  |
|  Dino Bonaiuti  | … |  
  |

Tuotanto ja kritiikki
---------------------

Torinolaisen De Giglio Filmin tuottama *L’atleta fantasma* on ainoa säilynyt esimerkki voimamiesrooleihin erikoistuneen Mario Guaita-Ausonian ja hänen käsikirjoittajavaimonsa Renée De Liotin noin viidestätoista mykkäelokuvasta. Se kuuluu Macisten innoittamien voimamieselokuvien sarjaan, mutta sen naamioitu sankari on esikuvaansa hienostuneempi ja muistuttaa Arsène Lupinin kaltaisia ranskalaisen populaarikulttuurin hahmoja. Naispääosan aktiivinen rooli tuo mieleen amerikkalaisten seikkailusarjojen lannistumattomat sankarittaret.

Aikalaiskritiikki kiitti elokuvaa vauhdikkaaksi, jännittäväksi ja hauskaksi. Sen ansioiksi mainittiin myös viehättävä rakkaustarina sekä vartaloltaan esteettisen Guaita-Ausonian tyylikäs näyttelijäsuoritus. Aaveatleetin seikkailut jatkuivat vuonna 1921 valmistuneessa *La mascotte di Spartassa*.

Elokuvan ranskankielinen kopio on säilynyt Italian kansallisessa elokuvamuseossa Torinossa. Siitä on laadittu myös musiikilla ja englanninkielisellä käännöksellä varustettu versio.

Lähteet
-------

1. 1 2 3  Enciclopedia del cinema in Piemonte *torinocittadelcinema.it*. Viitattu 17.3.2015. (italiaksi)
2. 1 2  Non solo dive: pioniere del cinema italiano *academia.edu*. Viitattu 17.3.2015. (italiaksi)
3. ↑  NitrateVille *nitrateville.com*. Viitattu 17.3.2015. (englanniksi)
4. ↑    *La Rivista Cinematografica*, 22.10.1921. Artikkelin verkkoversio. Viitattu 17.3.2015.  (italiaksi)
5. ↑  Vimeo *vimeo.com*. Viitattu 17.3.2015. (englanniksi)
6. ↑  Internet Archive *archive.org*. Viitattu 17.3.2015. (englanniksi)

Aiheesta muualla
----------------

* *L’atleta fantasma* Internet Movie Databasessa. (englanniksi)
*Tämä artikkeli käsittelee termiä. Blues-ravintola Ground Zerosta on oma artikkeli.*
**Ground zero**, suomeksi **nollapiste**, on pommi-iskun, räjähdyksen, luonnonkatastrofin tai muun onnettomuuden tapahtumapaikka, raunio tai tuhoalue. Ensimmäisen kerran käsitettä käytettiin Hiroshiman ja Nagasakin pommituksissa käytettyjen atomipommien aiheuttamasta tuhosta.

Näkymä amerikkalaistalon parvekkeelta *Ground Zero* -alueelle, jossa WTC-tornit aikanaan sijaitsivat.
Nimitystä on käytetty myös Pentagonin keskusaukiosta ja New Yorkin World Trade Centerin raunioista, jotka aiheutti terroristi-iskut 11. syyskuuta vuonna 2001. Ground zero -termiä on käytetty myös mm. hurrikaani Katrinan aiheuttamasta katastrofialueesta ja Kiinan Hubeista, jossa ensimmäinen COVID-19-tartunta todettiin.

Termin alkuperä
---------------

Termi tarkoittaa sitä maanpinnan pistettä, jossa ilmassa tai tornissa tapahtuvan ydinräjähdyksen paineaalto tai tulipallo ensimmäisenä koskettaa maan pintaa. Vaikka käsitettä käytettiin vasta Hiroshiman ja Nagasakin tuhon jälkeen, juontavat termin juuret jo syvemmälle historiaan. Alkujaan termi oli sotilasslangia, sillä Manhattan-projektin aikaan ensimmäisen ydinpommin koealueesta käytettiin nimitystä *point zero*, eli *nollapiste* tai *piste nolla*. Näin pommin kohdepisteestä alettiin hiljalleen puhua *point zero* -nimityksellä ja Hiroshiman ja Nagasakin tuhoissa tuhoutuneesta alueesta käytettiin nimitystä *ground zero*, suomeksi *alue nolla*. 

Alkujaan *ground zero* -termiä käytettiin vain atomipommien tekemästä tuhosta, mutta myöhemmin termi on muovautunut käsittämään myös muita pommi-iskuja tai luonnonkatastarofeja.

Katso myös
----------

* Hyposentrumi

Lähteet
-------

1. ↑  These simulations show how to flatten the coronavirus growth curve *Washington Post*. Viitattu 16.3.2020. (englanniksi)
Bret "The Hitman" Hart säilytti WWF Mestaruuden Ground Zerossa.
**Ground Zero: In Your House** oli showpaini pay-per-view (PPV), minkä tuotti World Wrestling Federation. Se pidettiin 7. syyskuuta, 1997 Louisville Gardensilla Louisville, Kentuckyssa. Tämä oli 17. In Your House PPV. Tämä oli myös ensimmäinen kolmen tunnin In Your House ja ensimmäinen In Your House, kun "In Your House" nimi ei ollut otsikon etuosassa.

Tapahtuman kuudennessa matsissa WWF Mestari, Bret Hart kohtasi The Patriotin, joka oli tehnyt WWF debyyttinsä vasta heinäkuun puolivälillä alkaen feudaamaan Hartin kanssa. Matsi päättyi Bretin voittoon, kun hän sai Patriotin luovuttamaan Sharpshooterilla.

Päätapahtuma matsina nähtiin The Undertakerin ja Shawn Michaelsin välinen ottelu. Heidän feudi alkoi viime kuun SummerSlam:ssa, missä Michaels oli spesiaali tuomarina ja yritti lyödä terästuolilla Bret Hartia, mutta se vahingossa osuikin 'Takeria. Tämän seurauksena 'Taker menetti WWF Mestaruuden Hartille. Heidän feudiaan ei saatu päätökseen, koska matsiakaan ei saatu koskaan päätökseen Hunter Hearst Helmseyn ja Chynan sekaantumisen vuoksi.

Selostamossa toimi Vince McMahon, Jerry "The King" Lawler ja Jim Ross.

Matsit ja tulokset
------------------

| **#** | **Matsit** | **Stipulaatiot** | **Aika** |
| --- | --- | --- | --- |
| 1 | Brian Pillman voitti Goldustin (Marlenan kanssa) | Tavallinen matsi | 11:05 |
| 2 | Brian Christopher voitti Scott Putskin ulos laskulla | Tavallinen matsi | 04:40 |
| 3 | Savio Vega voitti Crushin ja Faarooqin | Triple threat matsi | 11:39 |
| 4 | Max Mini voitti El Toriton | Tavallinen matsi | 09:20 |
| 5 | The Headbangers (Mosh ja Thrasher) voitti The Legion of Doomin (Hawk ja Animal), The Godwinnsit (Henry ja Phineas), ja Owen Hart & The British Bulldogin | Four-way eliminaatio matsi vapaasta WWF Tag Team Mestaruudesta | 17:15 |
| 6 | Bret Hart (c) voitti The Patriotin | Tavallinen matsi WWF Mestaruudesta | 19:20 |
| 7 | Shawn Michaels paini The Undertakerin kanssa "ei-tulokseen" | Tavallinen matsi | 16:03 |
|

Tapahtuma kronologia
--------------------

* Edellinen PPV: SummerSlam (1997)
* Seuraava PPV: One Night Only

### In Your House kronologia

* Edellinen IYH: Canadian Stampede
* Seuraava IYH: Badd Blood: In Your House

Lähteet
-------

* Ground Zeron tulokset (Arkistoitu – Internet Archive)
Ivankovon vesivoimalaitos
**Ivankovon tekojärvi** (Ива́ньковское водохрани́лище), joka tunnetaan myös epävirallisella nimellä *Moskovanmeri*, on tekojärvi Venäjällä Volgan vesistössä, Moskovan ja Tverin alueilla noin 130 km pohjoiseen Moskovasta. Se on Volgan tekojärvistä ylin. Tekojärven sulkeva pato sijaitsee Dubnan kaupungin kohdalla. Tekojärven etelärannalla sijaitsee Konakovon kaupunki. Moskovan kanava yhdistää tekojärven Moskvajokeen, ja se onkin Moskovan juomaveden tärkein lähde. Järven pinta-ala on 327 km2 ja sen valuma-alue on 41000 km2. Volgan sivujoki Šoša laskee tekojärveen lähellä Konakovoa.

Tekojärvi on jäässä marraskuun puolivälistä huhtikuun puoliväliin. Vedenkorkeus vaihtelee vuoden mittaan; se on suurimmillaan keväällä jäitten sulamisen jälkeen, minkä jälkeen se vakiintuu tammikuuhun asti.

Ivankovon tekojärvi rakennettiin osana Josif Stalinin suuria rakennusprojekteja. Se rakennettiin yhdessä Moskovan kanavan kanssa, ja kanavan pohjoinen sulku on tekojärven itäreunalla. Tekojärven sulkevan padon rakentaminen alkoi tammikuussa 1934 ja se valmistui 1936. Allas täyttyi 23. maaliskuuta 1937, ja 17. huhtikuuta 1937 kanava avattiin liikenteelle. Kortševan kaupunki sekä useita kyliä jäi tekojärven alle. Asukkaat uudelleenasutettiin toisaalle, ja osa rakennuksista siirrettiin Konakovoon. Kaikkiaan 254,6 km2 jäi veden alle.

Lähteet
-------

1. ↑ . Tieto on haettu Wikidatasta.
2. ↑  Словарь современных географических названий / Под общ. ред. акад. В. М. Котлякова. - Электронное издание. - Екатеринбург: У-Фактория, 2006. Entry on Ivankovo Reservoir[vanhentunut linkki]
3. 1 2  Archived copy konakovo.ru.  Arkistoitu 15 helmikuu 2018. Viitattu 22 October 2014. Russian
**Punaperätukaani** (*Aulacorhynchus haematopygus*) on tikkalintujen lahkoon kuuluva isonokkainen lintu.

Koko ja ulkonäkö
----------------

Linnun pituus on noin 41 cm. Se kuuluu "tukanetteihin" eli jalotukaanien sukuun, jossa on kuusi lajia. Punaperätukaanin höyhenpuku on pääosin vihreä, yläperä ja pyrstön kärki ovat punaruskeat ja suuri nokka on punertava. Nokan tyvellä on valkoinen rengas ja silmän ympärillä punainen rengas. Sukupuolet ovat samanvärisiä.

Esiintyminen
------------

Laji esiintyy Etelä-Amerikan luoteiskulmassa Kolumbiassa, Venezuelassa ja Ecuadorissa. Esiintymisalueen laajuus on noin 180 000 neliökilometriä. Lajin kanta on elinvoimainen.

Elinympäristö
-------------

Punaperätukaanin elinympäristöä ovat subtrooppiset ja trooppiset metsät sekä kosteat vuoristometsät.

Lisääntyminen
-------------

Punaperätukaanin pesä on puunkolossa. Pesässä on valkoisia munia kolme tai neljä.

Ravinto
-------

Lajin pääravintona ovat hedelmät, joita se nappaa nokan kärkeen, heittää ilmaan ja nielaisee avoimeen kitaansa. Siemenet se oksentaa myöhemmin. Isompia hedelmiä syödessään se istuu oksalla ja pitää hedelmästä kiinni jalallaan repien siitä nokallaan palasia. Syö myös selkärangattomia ja pieniä selkärankaisia. Punaperätukaani voi myös ryöstää munia ja poikasia toisten lintujen pesistä.

Lähteet
-------

* Alderton, David & Barrett, Peter 2006: Birds of the World. – Southwater. Kiina.
* Kuva

### Viitteet

1. ↑  BirdLife International: *Aulacorhynchus haematopygus* *IUCN Red List of Threatened Species. Version 2013.2*.  2012. International Union for Conservation of Nature, IUCN, Iucnredlist.org. Viitattu 7.6.2014. (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q886520
* Wikispecies: Aulacorhynchus haematopygus
* ARKive: aulacorhynchus-haematopygus
* Avibase: 23DB835648606957
* BirdLife: 22681978
* BOLD: 88906
* CoL: JR55
* BOW: crrtou1
* eBird: crrtou1
* GBIF: 5229025
* iNaturalist: 18829
* IRMNG: 10765124
* ITIS: 554280
* IUCN: 22681978
* NCBI: 488206
* Neotropical: crrtou1
* Xeno-canto: Aulacorhynchus-haematopygus

 |

 |
**Jorma Osmo Kalervo "Jo" Kalliokoski** (s. 23. marraskuuta 1923) on suomalaissyntyinen yhdysvaltalainen geologi, joka toimi Michiganin teknillisen yliopiston professorina 1968–1988 ja sitä ennen apulaisprofessorina Princetonin yliopistossa 1956–1968.

Kalliokoski muutti Suomesta perheensä mukana Kanadan Timminsiin vuonna 1930, kävi koulunsa siellä ja suoritti Bachelor of Science -tutkinnon University of Western Ontariossa. Tohtorintutkinnon hän teki vuonna 1951 Princetonin yliopistossa New Jerseyssä. Hän työskenteli pari vuotta Kanadan geologisessa tutkimuslaitoksessa, sitten kolmisen vuotta Newmont-kaivosyhtiössä kunnes sai vuonna 1956 paikan Princetonin yliopistosta. Viitenä kesänä Kalliokoski tutki Venezuelan itäosan malmivaroja.

Kanadasta Kalliokoski muutti pysyvästi Yhdysvaltoihin vuonna 1951 ja sai maan kansalaisuuden 1968 siirtyessään professoriksi Michiganin teknilliseen yliopistoon. Hänen aikanaan oppilaitoksen geologian tiedekunta kasvoi ja laajensi tutkimus- ja opetustoimintaansa muun muassa geofysiikkaan. Kalliokoski myös toimitti *Economic Geology* -lehteä vuosina 1971–1977. Hän jäi eläkkeelle 1988.

Lähteet
-------

1. 1 2  Jo Kalliokoski *Geological and Mining Engineering and Sciences, Michigan Tech*. Viitattu 29.4.2022.
2. 1 2  Engle, Eloise: *The Finns in America*, s. 88. Lerner Publications, 1977. ISBN 0-8225-1027-8. Kirja lainattavissa Internet Archivessa (viitattu 30.4.2022).
3. 1 2  Kalliokoski, Jorma Osmo Kalervo. (2020). In K. H. Nemeh (Ed.), *American Men & Women of Science: A Biographical Directory of Today’s Leaders in Physical, Biological and Related Sciences* (38th ed. Vol. 8, p. 5587). Gale. Artikkelin maksullinen verkkoversio, viitattu 29.4.2022.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* ISNI
* VIAF

 |

 |
**Blue Shadow** on Natsumen kehittämä ja Taiton vuonna 1991 NESille julkaisema sivuttain vierivä toimintapeli. *Blue Shadow* julkaistiin alun perin Japanissa nimellä **KAGE**. "Kage" on japania ja tarkoittaa "varjoa" (eng. "shadow"). Euroopassa pelin julkaisemisen aikaan vallitsevien ninjutsua ja väkivaltaisia itämaisia itsepuolustuslajeja koskevien ohjesääntöjen vuoksi peli nimettiin *Blue Shadowiksi* näissä maissa. Muualla peli tunnetaan nimellä **Shadow of the Ninja**. Pelaajan tavoitteena on pelastaa maailma pahan keisarin alaisuudesta voittamalla järjestyksessä etenevien kenttien viholliset, ja lopulta itse keisarin. Peli tukee korkeintaan kahden pelaajan yhtäaikaista pelaamista.

Juoni
-----

Pelin tapahtumat sijoittuvat vuoteen 2029. Paha, sortava keisari Garuda on ottanut New York Cityn valtaansa ja aiheuttanut monien ihmisten kuoleman. Vastaus sortoa vastaan ovat kaksi 'varjoa' (tai ninjaa), nimiltään Hayate ja Kaede, jotka nousevat Garudaa vastaan pysäyttääkseen tämän.

Pelaaminen
----------

Kuva kaksinpelistä
Pelaaja voi valita toisen kahdesta ninjasta: miehen (siniasuinen Hayate) tai naisen (puna-asuinen Kaede). Kumpikin ninja voi juosta, hyökätä, hypätä, kyykistyä ja roikkua kaiteista. Molemmat ninjat aloittavat pelin aseenaan lyhyt miekka, mutta kussakin kentässä on aselaatikoita, joista saa uusia aseita. Laatikoiden sisältö voi myös tehostaa miekkaa tai lisätä pelaajan elinvoimaa. Pelaajan elinvoimamittari hupenee kuiluun pudotessa tai jos pelaaja saa viholliselta osuman. Mikäli pelaaja menettää kaiken elinvoimansa, hänellä on mahdollisuus jatkaa peliä viisi kertaa. Kahden pelaajan yhtäaikaisessa pelissä jatkomahdollisuudet on jaettu kahden pelaajan kesken.

Aiheesta muualla
----------------

* *Shadow of the Ninja* classicgaming.com-sivustolla (englanniksi)
**Jorma Tapio Kosunen** (s. 26. lokakuuta 1950 Rautjärvi ) on suomalainen rajavartiojoukkojen eversti ja entinen Rajakoulun (myöh. Raja- ja merivartiokoulu) johtaja. Hän palveli mm. Kaakkois-Suomen Rajavartiostossa sekä pitkään Rajavartiolaitoksen esikunnassa eri tehtävissä. Eläkkeelle jäätyään hän toimi Hyvinkään Tahkon puheenjohtajana vuosina 2006–2009. Kosunen tunnetaan pitkän linjan pesäpalloharrastajana ja -aktivistina. Hän valmistui Kadettikoulusta vuonna 1976 ja kävi myöhemmin Sotakorkeakoulun.

Valtakunnanjulkisuuteen Kosunen nousi, kun hän oli ryhtynyt Kehittyvien maakuntien Suomi -nimisen yhdistyksen varapuheenjohtajaksi, joka antoi mittavaa vaalitukea kymmenille kansanedustajille eduskuntavaaleissa 2007. Kosusen mukaan yhdistys oli perustettu puoluesihteeri Jarmo Korhosen työhuoneessa, mitä tämä ei kiistänyt. Sen sijaan väite siitä, että Korhonen olisi osallistunut yhdistyksen perustamiseen jäi kokouspöytäkirjalla todistamatta.

Lähteet
-------

1. ↑  Syntymäpäivät.  *Suomen Kuvalehti*, 2010, nro 42, s. 71.
2. ↑  Halme, Jari: Uudet miehet, uudet haasteet.  *Rajamme Vartijat*, 2000, nro 3.
3. ↑  Tahkon Puheenjohtajat Hyvinkään Tahko ry.  Arkistoitu 12.8.2014. Viitattu 24.7.2014.
4. ↑  Mielonen, Matti: Tiilikainen: Toisilla näkyy olevan hävittävää *Helsingin Sanomat*.  4.6.2008. Viitattu 23.10.2010.
**Centre** on hallintoalue Burkina Fason keskiosassa. Se käsittää maan pääkaupungin Ouagadougoun. Vuoden 2006 väestönlaskennan mukaan alueella on 1 727 390 asukasta. Sen pinta-ala on 2 826, 2 857 tai 2 869 neliökilometriä.

Maantiede ja ilmasto
--------------------

Vuonna 2001 perustettu alue käsittää yhden prosentin Burkina Fason pinta-alasta. Se rajoittuu pohjoisessa ja idässä Plateau-Centralin, etelässä Centre-Sudin ja lännessä Centre-Ouestin alueisiin.

Maisemaa leimaa 300–400 metriä korkea puolitasanko. Tärkein vesistö on Nakambén eli Valkoisen-Voltan sivujoki Massili. Kasvillisuus on etupäässä pensas- ja ruohosavannia.

Ilmasto on sudanilais-sahelilainen. Vuotuinen sademäärä on 600–800 millimetriä. Sadekausi kestää toukokuusta lokakuuhun. Kuivana aikana puhaltaa harmattan-tuuli. Lämpötilat vaihtelevat 17 ja 36 asteen välillä.

Hallinnollinen jako ja asutus
-----------------------------

Alueeseen kuuluvat Kadiogon provinssi sekä Ouagadougoun kaupunkikunta, joka jakautuu kahteentoista arrondissementtiin ja 55 sektoriin. Entiset kuusi maalaiskuntaa kuuluvat vuodesta 2009 lähtien kaupunkialueeseen.

Alueella asuu 12,3 prosenttia Burkina Fason väestöstä. Kaupunkiväestön osuus oli vuoden 2006 väestönlaskennassa 85,4 prosenttia.

Asukkaat ovat etupäässä moseja. Puhutuimmat kielet ovat moore (79,8 %), ranska (7,5 %), djula (4,0 %), fulani (1,4 %) ja bisa (1,2 %). Muslimeja on 55,9, katolisia 36,2 ja protestantteja 6,0 prosenttia.

Talous
------

Tärkeimmät elinkeinot ovat palvelut ja kaupankäynti (34,4 %), maanviljely ja karjanhoito (20,1 %) sekä käsityöammatit ja teollisuus (19,2 %).

Lähteet
-------

* Monographie de la region du Centre *insd.bf*.  2009.  Arkistoitu 13.11.2011. Viitattu 1.7.2018.

### Viitteet

1. 1 2  Monographie, s. 24.
2. 1 2 3  Monographie, s. 17.
3. 1 2 3  Enquête nationale sur l’accès des ménages aux ouvrages d’assainissement familial 2010: Monographie régionale Centre *eauburkina.org*.  2011. Viitattu 1.7.2018.
4. ↑  La région du Centre en chiffres *insd.bf*.  2011.  Arkistoitu 23.11.2018. Viitattu 1.7.2018.
5. 1 2 3  Monographie, s. 19.
6. ↑  Monographie, s. 20.
7. ↑  Monographie, s. 19–20.
8. ↑  Monographie, s. 36.
9. ↑  Monographie, s. 34.
10. ↑  Monographie, s. 72.

Burkina FasoBurkina Fason alueet

* Boucle du Mouhoun
* Cascades
* Centre
* Centre-Est
* Centre-Nord
* Centre-Ouest
* Centre-Sud
* Est
* Hauts-Bassins
* Nord
* Plateau-Central
* Sahel
* Sud-Ouest
**Antti Ilmari Saartola** (16. elokuuta 1932 Kemi – 18. tammikuuta 2017 Seinäjoki) oli juristi, joka toimi Kurikan kaupunginjohtajana.

Antti Saartola syntyi kunnallisneuvosmies Frans Jaakko Saartolan (ent. Sarell) ja Toini Johanna Mallisen perheeseen. Hänen ensimmäinen puolisonsa 1958–1986 oli Pirkko Annikki Pitkänen ja toinen vuodesta 1991 Eila Hilja Maria Kuisma. Saartola tuli ylioppilaaksi Kemin lyseosta 1951, suoritti lainopin kandidaatin tutkinnon 1959 ja sai varatuomarin arvon 1961. Hän toimi Iisalmen tuomiokunnan notaarina 1960–1961, Mikkelin läänin lääninnotaarina 1961 ja lääninreviisorina 1961–1963. Iisalmen maalaiskunnan kunnanjohtaja Saartola oli 1964–1966, Oulaisten kunnan- ja kauppalanjohtaja 1967–1971, Kunnallisen sopimusvaltuuskunnan apulaisosastopäällikkö 1971–1972 ja Kurikan kauppalan- ja kaupunginjohtaja vuodesta 1972. Tästä tehtävästä hän jäi eläkkeelle vuonna 1995.

Lähteet
-------

1. ↑  Muistot. Antti Ilmari Saartola 1932–2017. HS, 19.2.2017. (Viitattu 8.4.2018)
2. 1 2  Irja Hämäläinen, Risto Rantala, Hannakatri Hollmén (toim.): *Kuka kukin on 1994*, s. 837. Helsinki: Otava, 1994. ISBN 951-1-12833-7.
3. 1 2  Kemin lyseon seniorit. Saartola Antti Ilmari. (Arkistoitu – Internet Archive) (Viitattu 8.4.2018)
**Bianca Blair Crawford**  (ent. Bianca Nicole Blair (s. 9. huhtikuuta 1989) on yhdysvaltalainen showpainija ja työskentelee WWE:ssä nimellä **Bianca Belair**. Hän on tällä hetkellä Smackdown brändissä.

World Wrestling Entertainment
-----------------------------

Bianca teki debyyttinsä WWE:n NXT brändissä 2016 nimellä "Binky Blair", mutta jo seuraavana vuonna käytti jo nykyistä "Bianca Belair" nimeään. Vuoden 2020 alussa hän siirtyi WWE:n pääohjelmaan Raw, mutta saman vuoden lokakuussa WWE Draftissa siirtyi Smackdown brändiin. Belair voitti vuoden 2021 naisten Royal Rumblen ja on  The Rockin jälkeen toinen musta painija, joka on voittanut Royal Rumblen. Bianca haastoi Sasha Banksin WWE Smackdown Women’s Championship-mestaruudesta Wrestlemania 37:ssa ja voitti Banksin ja ensimmäisen mestaruuden urallaan. Saman vuoden SummerSlamissä Belairin oli tarkoitus puolustaa mestaruuttaan uusintaottelussa Banksia vastaan, mutta WWE ilmoitti hänen olevan estynyt. Yllättäen vastustajaksi ilmestyi äitiyslomalta palaava Becky Lynch, joka voitti Belairin vain 26 sekunnissa. 

Vuoden 2021 Draftissa Belair siirtyi Raw brändiin ja seuraavan vuoden Wrestlemania 38:ssa onnistui nappaamaan itselleen WWE Raw Women’s Championship mestaruuden Becky Lynchiltä ja voitti toisen Wrestlemania ottelunsa putkeen mestaruudesta.  Belairin ja Lynchin riita päättyi vuoden 2022 SummerSlam mestaruusotteluun, jonka Belair voitti. SummerSlamin jälkeen WWE:hen paluun tekevä Bayley otti Belairin kohteekseen. Heillä piti olla ottelu jo vuoden 2021 Money in the Bank tapahtumassa, mutta Bayley oli loukkaantunut pahasti harjoitellessaan.

Mestaruudet ja saavutukset
--------------------------

* **WWE**
	+ WWE Smackdown Women’s Championship (1 kerta)
	+ WWE Raw Women’s Championship (1 kerta)
	+ Royal Rumble voitto (2021)

Lähteet
-------

1. 1 2 3 4 5 6 7  Bianca Wrestlingdatassa
2. ↑  Biancan profiili Tenneseessä
3. 1 2 3 4 5 6 7  WWE virallinen sivusto
4. ↑  Bianca teki historiaa Wrestlemaniassa
5. ↑  Bianca voitti Royal rumblessa
6. ↑  Wrestlemania 37 tulokset
7. ↑  Summerslam tulokset
8. ↑  Wrestlemania 38 tulokset
9. ↑  Belairin ja Lynchin 2022 Summerslam tulokset
10. ↑  Belairin ja Baylyn MinB ottelu


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
**Ciudad Juárez** on kaupunki Meksikon Chihuahuan osavaltiossa Río Bravo del Norten varrella, vastapäätä Yhdysvaltain El Pasoa Texasissa. Kaupungin asukasluku on lähes 1,4 miljoonaa (2014), ja yhdessä El Pason kanssa kaupungit muodostavat yli 2,7 miljoonan asukkaan alueen.

Kaupunki on perustettu 1659 nimellä "El Paso del Norte". 1700-luvulla joen yli rakennettiin silta. Vuoden 1848 Guadalupe Hidalgon rauhassa Meksiko menetti pohjoisrannan Yhdysvalloille, ja pohjoisrannasta tuli El Paso. Ensimmäisen ranskalaisten sotaretken aikana 1862–1867 oli Benito Juárezin valtakaudella väliaikainen pääkaupunki, ja se nimettiin 1888 hänen mukaansa.

Kaupunki oli uudelleen väliaikainen pääkaupunki Meksikon vallankumouksen alussa, kun Francisco I. Maderolle uskolliset Pancho Villan joukot valloittivat sen 20. marraskuuta 1910. Kaupunki vaurastui nopeasti Yhdysvaltain kieltolain (1920–1933) aikana ja senkin jälkeen matkailun ansiosta. Myöhemmin kaupunkiin on kasvanut runsaasti teollisuutta sen sijainnin ansiosta.

Kaksi huumekartellia käy sotaa kaupungin hallinnasta, ja siellä surmattiin vuonna 2009 eniten ihmisiä maailmassa väkilukuun nähden. Vuonna 2012 arvioitiin, että 96 % murhista jää selvittämättä. Vuonna 2010 Juarezissa tehtiin 3 075 murhaa. Samaan aikaan El Pasossa murhia tehtiin viisi.

Vuodesta 2008 vuoteen 2010 kaupungista pakeni väkivaltaa 230 000 ihmistä, joista vähän yli puolet El Pasoon. 20 000 rakennusta on jäänyt tyhjilleen.

Ruotsalais-tanskalaisen televisiosarjan *Silta* amerikkalainen versio sijoittui El Pasoon ja Juareziin.

Lähteet
-------

1. ↑  Mexico: Cities citypopulation.de. Viitattu 22.2.2015.
2. ↑  El Paso and Ciudad Juárez Earth Observatory 2014
3. ↑  Juárez Encyclopedia Britannica. Viitattu 22.2.2015.
4. ↑  Meksikolaiskartellin tappaja: Viranomaiset eivät haittaa työtä, Yle.fi
5. ↑  Ciudad Juarez: Life as a nurse in a deadly city  2012. BBC. Viitattu 22.2.2015.
6. ↑
7. ↑  New season of FX’s "The Bridge" crosses into darker territory El Paso Times. Viitattu 22.2.2015. [vanhentunut linkki]

Aiheesta muualla
----------------

* Kuvia tai muita tiedostoja aiheesta **Ciudad Juárez** Wikimedia Commonsissa

* Matkaopas aiheesta Ciudad Juárez Wikivoyagessa (englanniksi)
* Kaupungin verkkosivusto
**Jorma Korhonen** (s. 1966 Helsinki) on suomalainen rahastonhoitaja, joka on nimitetty noin neljän miljardin euron arvoisen Fidelity Global Special Situations -rahaston rahastonhoitajaksi. Rahastolla on yli 250 000 piensijoittajaa ja se kuuluu Yhdistyneen kuningaskunnan suurimpiin kuluttajille suunnattuihin rahastoihin.

The Guardian pitää positiota viiden tärkeimmän Britannian kuluttajille suunnatun (engl. *retail fund*) rahastonhoitajan paikan joukossa. Aiemmin Korhonen toimi merkittävästi pienempien japanilaissijoittajille suunnatun Fidelity Global Equity -rahaston ja australialaissijoittajille suunnatun Fidelity Global Focus -rahaston hoitajana.

Korhonen on opiskellut kauppatieteitä Heidelbergin yliopistossa ja Lausannessa. Fidelityn palveluksessa Korhonen on ollut vuodesta 1996. Tätä ennen Korhonen työskenteli Dai-ichi Kangyo -pankissa Luxemburgissa.

Lähteet
-------

* *Financial Times* 21.6.2006
* "Fidelity names Bolton successor", *Guardian Unlimited* 21.06.2006 (englanniksi)

### Viitteet

1. ↑  Marko Erola: Erikoistilanteiden Korhonen ohjailee miljardeja  27. marraskuuta 2007. Talouselämä.  Arkistoitu 10.12.2007. Viitattu 20. tammikuuta 2008.
**Bhutanin sota**, tunnetaan myös nimellä **Duar-sota**, käytiin brittiläisen Intian ja Bhutanin välillä vuosina 1864–1865.

Sota
----

Iso-Britannia julisti sodan Bhutanille marraskuussa 1864. Bhutanilla ei ollut varsinaista armeijaa, joten sen joukot koostuivat dzong-vartijoista, jotka olivat aseistettu lunttulukoilla, jousilla, nuolilla, miekoilla, puukoilla ja katapulteilla. Jotkut näistä dzong-vartijoista, jotka kantoivat kilpiä ja olivat pukeutuneet rengaspanssareihin, onnistuivat lyömään hyvinvarustettuja brittijoukkoja. 

Bhutanin sota kesti vain viisi kuukautta. Huolimatta Bhutanin voittamista taisteluista, päättyi sota Bhutanin häviöön. Sinchulan sopimuksessa Bhutan joutui luovuttamaan alueita Assamista, Bengalista ja Dewangirista. Sinchulan sopimus kesti vuoteen 1910 asti, jolloin osapuolet tekivät Punakhan sopimuksen, joka kesti vuoteen 1947 asti.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Bhutan War
**Antti Vilho Soikkeli** (29. lokakuuta 1883 Kuopio – 17. tammikuuta 1937 Kuopio) oli suomalainen STPV:n listoilta ryhmän silloin vahvimmasta, Kuopion läänin läntisestä vaalipiiristä valittu kansanedustaja vuosina 1924–1927. Hänen isänsä oli kupariseppä Antti Soikkeli ja äitinsä Maria Partanen ja hän oli kahdesti aviossa. Ammatiltaan hän oli Osl. Työkansan varastonhoitajana eduskuntaan valittaessa, mutta oli toiminut myös konepuuseppänä sekä jalkineteollisuudessa.

Antti Soikkeli sai moitteita STPV:n johdolta poissaoloista, juopottelusta – kieltolain aikana – ja vajavaisesta yhteydenpidosta äänestäjiin. Pahinta kritiikkiä hän sai kuitenkin illegaaliselta SKP:n johdolta, joka väitti hänen sekaantuneen vekseliväärennökseen tai kavallukseen. Ryhmä erotti Soikkelin jäsenyydestään 1926 ryhmää vahingoittavan toiminnan takia.

Lähteet
-------

1. ↑  Antti Soikkeli *Suomen kansanedustajat*. Eduskunta. Viitattu 11.6.2013.
2. ↑  Tauno Saarela: "Joukot vai kaaderit – Eduskuntaryhmä", *Suomalainen kommunismi ja vallankumous 1923–1930*, s. 158–159. Helsinki: Suomalaisen Kirjallisuuden Seura, 2008. ISBN 978-952-222-051-6.


|  |  |  |  |  |
| --- | --- | --- | --- | --- |
| 

| * n
* k
* m
Työväen ja pienviljelijäin eduskuntaryhmän kansanedustajat 1924–1927 |
| --- |
|  |
| Eduskuntaryhmä(18) | 
* Allila
* Asikainen
* Huttunen
* Isaksson
* Jokela
* Komulainen (1924–1927†)
* Kulmala
* Liedes (1924–1927)
* Nurminen
* Pitkänen (1927)
* Ramstedt
* Rosenberg
* Räsänen
* Savenius
* Soikkeli
* Strengell (1924–1927)
* Tabell
* Tenhunen (1924)
* Varho (1925–1927)
* Virta
* Vuokila (1924)
* Vuorio (1924–1925)

 |

 |


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |
**Algimantas Liubinskas** (s. 4. marraskuuta 1951 Kybartai, Liettuan SNTL, Neuvostoliitto) on liettualainen poliitikko, jalkapallovalmentaja ja entinen pelaaja.

Ura
---

Liubinskas edusti peliurallaan FK Žalgirista vuosina 1973–1984 pelaten seuran paidassa kaikkiaan 62 ottelua. Huhtikuussa 1983 hänestä tuli nuorin päävalmentaja Neuvostoliiton pääsarjassa, kun Žalgiris palkkasi 31-vuotiaan Liubinskasin päävalmentajakseen. Hän valmensi seuraa huhtikuuhun 1985 saakka.

Liettuan itsenäistyttyä 1992 Liubinskasista tuli Liettuan jalkapallomaajoukkueen päävalmentaja. Liubinskasin johdolla Liettua voitti MM1994-karsinnoissa Latvian, Slovenian ja Ukrainan ollen lopulta karsintalohkon 5:s ja jättäen taakseen naapurimaa-Latvian. Liubinskas sai potkut tehtävistään karsintojen jälkeen 1995 riitauduttuaan maansa palloliiton kanssa.

Maajoukkuepestinsä jälkeen Liubinskas jatkoi uraansa Kareda Šiaulian päävalmentajana ja johdatti seuran Liettuan mestariksi kaudella 1996–1997. Sittemmin Liubinskas on valmentanut liettualaisseuroja FK Panerysta ja FK Ekranasta sekä puolalaista Jagiellonia Białystokia vailla suurempaa menestystä.

Vuonna 2002 Liubinskas nimettiin Liettuan alle 21-vuotiaiden maajoukkueen peräsimeen. Seuraavana vuonna hän palasi Liettuan A-maajoukkueen peräsimeen. EM2004-karsinnoissa Liubinskas luotsasi Liettuan lopulta karsintalohkon neljänneksi. Kisapaikka jäi kahdeksan ja jatkokarsintapaikka neljän pisteen päähän. Liettua ei ole onnistunut selviytymään arvokisoihin myöskään MM2006- eikä EM2008-karsinnoissa. Liubinskas jätti tehtävänsä elokuussa 2008 keskittyäkseen parlamenttivaalikampanjaansa.

Joulukuussa 2009 Liubinskas palasi valmennustehtäviin Ukrainan ykkösdivisioonassa pelaavan FK Lvivin päävalmentajana. Hän sai kuitenkin potkut jo huhtikuussa 2010.

Tammikuussa 2011 Liubinskas siirtyi kazakstanilaisen FK Kaisarin päävalmentajaksi. Joukkueen jäätyä kaudella 2011 liigassa kahdeksanneksi Liubinskas jätti tehtävänsä tammikuussa 2012.

Lähteet
-------

1. ↑  Lithuania coach quits to launch political career
2. ↑  Любінскас очолить ФК «Львів» (Arkistoitu – Internet Archive)
3. ↑  Das Profil von Algimantas Liubinskas
4. ↑  A.Liubinską trenerio karjera atvedė į Kazachstaną
5. ↑  Treneris A.Liubinskas paliko Kazachstano klubą[vanhentunut linkki]


|  |  |  |
| --- | --- | --- |
| Edeltäjä:**Benjaminas ZelkevičiusBenjaminas Zelkevičius** | **Liettuan maajoukkueen päävalmentaja**1992–19942003–2008 | Seuraaja:**Benjaminas ZelkevičiusJosé Couceiro** |
**Biafran punta** oli Nigeriasta irrottautuneen Biafran tasavallan rahayksikkö 1967–1970. Punta jakautui 20 šillinkiin, jotka jaettiin vielä 12 pennyyn.

Painokset ja nimellisarvot
--------------------------

Setelit laski liikkeeseen Biafran keskuspankki (*Bank of Biafra*), ja niissä on pankin pääjohtajan Sylvester Ugon ja toisen henkilön allekirjoitukset. Seteleitä painettiin kahta eri sarjaa (1967 ja 1968/69) nimellisarvoiltaan 5 ja 10 šillinkiä ja 1, 5 ja 10 puntaa.

Maksuvälineenä
--------------

Biafran itsenäisyyden aikana sen oma valuutta oli heikko ja se kärsi loppuaikoinaan usean sadan prosentin inflaatiosta kuukausittain. Yksi savuke saattoi maksaa jopa kymmenen šillinkiä, eikä tiettyjä hyödykkeitä kuten bensiiniä myyty Biafran puntia vastaan lainkaan.

Koska Biafran tasavaltaa ei valtiona kansainvälisesti tunnustettu, ei Biafran puntaakaan virallisesti hyväksytty kansainväliseksi maksuvälineeksi. Joissakin läntisen Afrikan rannikkovaltioiden yhteisöissä, kuten Ghanan, Togon ja Beninin rajakaupungeissa, puntaa käytetään edelleen epävirallisena vaihdannan välineenä, jolla halutaan tuoda julki omaa poliittista kantaa. Biafran punnan arvo saattaa ylittää jopa virallisen maksuvälineen nairan arvon. Vuonna 2011 Biafran uudelleenitsenäistymistä ajava MASSOB-järjestö alkoi laskea kiertoon Biafran punnan seteleitä, joilla on jopa 270 kertaa korkeampi ostovoima kuin nairalla.

Muualla entisen Biafran tasavallan rahoilla on vain numismaattista arvoa. Yhden punnan seteliraha (1968) on hyvin yleinen, kun taas muut harvinaisempia.

Lähteet
-------

1. ↑  Pick, Albert ; Rulau, Russell (toim.): *Standard Catalog of World Paper Money*, s. 127–128. 3. painos. Krause Publications, 1980. ISBN 0-87341-052-1. (englanniksi)
2. ↑  Venter, Al J.: *Biafra's War 1967-1970: A Tribal Conflict in Nigeria That Left a Million Dead*, s. 77. Helion and Company, 2016. ISBN 978-1910294697. (englanniksi)
3. ↑  Osinaike, Gbenga: Bafran Pound *biafraland.com*.  5.6.2005. Viitattu 9.4.2019. (englanniksi)
4. ↑  Yusuf, Omotayo: MASSOB threatens to issue Biafra currency in exchange of Nigerian naira *Legit.ng*.  20.2.2017. Viitattu 9.4.2019. (englanniksi)
5. ↑  BIAFRA: Currency Challenge ; Biafra Pounds Vs Nigerian Naira *The Biafra Telegraph*.  14.9.2016. Viitattu 9.4.2019. (englanniksi)
**Branislav Ivanović** (serb. Бранислав Ивановић) (s. 22. helmikuuta 1984 Sremska Mitrovica, Jugoslavia) on serbialainen jalkapalloilija. Hän edustaa englantilaista West Bromwich Albionia. Hän on pelipaikaltaan puolustaja, mutta pystyy pelaamaan myös puolustavana keskikenttäpelaajana.

Ura
---

Pelattuaan kolme vuotta kotimaansa liigoissa, Ivanović siirtyi tammikuussa 2006 Lokomotiv Moskovaan. Hän nousi välittömästi joukkueen avauskokoonpanoon ja pelasi loppujen lopuksi kauden aikana 28 ottelua ja teki niissä kaksi maalia. Toinen kausi sujui samoissa merkeissä kuin ensimmäinenkin ja hän kuului joukkueensa luottopelaajistoon. Kauden aikana Lokomotiv voitti Venäjän Cupin.

15. tammikuuta 2008 Ivanović siirtyi Chelseaan yhdeksällä miljoonalla punnalla. Hän solmi Chelsean kanssa kolme-ja-puolivuotisen sopimuksen ja sai pelipaidan numerokseen 2. Hän teki ensiesiintymisensä valioliigassa 5. lokakuuta 2008 kotiottelussa Aston Villaa vastaan. 8. huhtikuuta Mestarien liigan puolivälierissä Liverpoolia vastaan käydyssä vierasottelussa Ivanovic iski Chelsean ensin 38. minuutilla tasoihin Florent Maloudan antamasta kulmasta, ja sitten toisella puoliajalla johtoon Frank Lampardin kulmasta. Chelsea voitti ottelun lopulta 3–1 saaden täten tärkeän vierasvoiton. Nämä maalit olivat Ivanovicille henkilökohtaisestikin merkittäviä, sillä ne olivat hänen ensimmäiset Chelseassa ja Mestarien liigassa.

Vuonna 2017 Ivanović palasi Venäjälle, tällä kertaa pietarilaisseura Zenitiin.

### Maajoukkue

Ivanović teki ensiesiintymisensä Serbia ja Montenegron maajoukkueessa 8. kesäkuuta 2005 ystävyysottelussa Italiaa vastaan. Ensimmäisen maalinsa maajoukkueessa hän teki 12. syyskuuta 2007 vieraskentällä Portugalia vastaan tasoittaen EM-karsintaottelun viime minuuteilla tulokseen 1–1.

Lähteet
-------

1. ↑  Chelsea complete Ivanovic signing Fox. Viitattu 9.4.2009. (englanniksi)
2. ↑  Branislav Ivanovic: Chelsea defender moves to Zenit St Petersburg  1.2.2017. BBC. Viitattu 11.11.2018. (englanniksi)
3. ↑  Ivanović strike denies Portugal points UEFA. Viitattu 9.4.2009. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Branislav Ivanović**.
* Profiili ja tilastot (Arkistoitu – Internet Archive) Soccerbase.com (englanniksi)
* Maajoukkuetilastot (Arkistoitu – Internet Archive) (serbiaksi)

  

Serbian joukkue – Jalkapallon MM-kilpailut 2010
1 Stojković |
2 Rukavina |
3 Kolarov |
4 Kačar |
5 Vidić |
6 Ivanović |
7 Tošić |
8 Lazović |
9 Pantelić |
10 Stanković |
11 Milijaš |
12 Isailović |
13 Luković |
14 Jovanović |
15 Žigić |
16 Obradović |
17 Krasić |
18 Ninković |
19 Petrović |
20 Subotić |
21 Mrđa |
22 Kuzmanović |
23 Đuričić |
Valmentaja Antić